CELEX: 32001D0607
Language: lv
Date: 2001-07-19 00:00:00
Title: Komisijas Lēmums (2001. gada 19. jūlijs), ar ko nosaka ekoloģiskos kritērijus Kopienas ekomarķējuma piešķiršanai līdzekļiem trauku mazgāšanai ar rokām (izziņots ar dokumenta numuru C(2001) 1989)Dokuments attiecas uz EEZ.

Svarīgs juridisks paziņojums

|

32001D0607

Komisijas Lēmums (2001. gada 19. jūlijs), ar ko nosaka ekoloģiskos kritērijus Kopienas ekomarķējuma piešķiršanai līdzekļiem trauku mazgāšanai ar rokām (izziņots ar dokumenta numuru C(2001) 1989)Dokuments attiecas uz EEZ.  

Oficiālais Vēstnesis L 214 , 08/08/2001 Lpp. 0030 - 0042 CS.ES Nodaļa 15 Sējums 06 Lpp. 167  - 179 ET.ES Nodaļa 15 Sējums 06 Lpp. 167  - 179 HU.ES Nodaļa 15 Sējums 06 Lpp. 167  - 179 LT.ES Nodaļa 15 Sējums 06 Lpp. 167  - 179 LV.ES Nodaļa 15 Sējums 06 Lpp. 167  - 179 MT.ES Nodaļa 15 Sējums 06 Lpp. 167  - 179 PL.ES Nodaļa 15 Sējums 06 Lpp. 167  - 179 SK.ES Nodaļa 15 Sējums 06 Lpp. 167  - 179 SL.ES Nodaļa 15 Sējums 06 Lpp. 167  - 179

		Komisijas Lēmums(2001. gada 19. jūlijs),ar ko nosaka ekoloģiskos kritērijus Kopienas ekomarķējuma piešķiršanai līdzekļiem trauku mazgāšanai ar rokām(izziņots ar dokumenta numuru C(2001) 1989)(Dokuments attiecas uz EEZ)(2001/607/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatītu Kopienas ekomarķējuma piešķiršanas sistēmu [1], un jo īpaši tās 3., 4. un 6. pantu,tā kā:(1) Regulas (EK) Nr. 1980/2000 3. pantā paredzēts, ka ekomarķējumu var piešķirt ražojumam, kam ir īpašības, kuru dēļ tas var būtiski uzlabot galvenos vides aspektus.(2) Regulas (EK) Nr. 1980/2000 4. pantā paredzēts atbilstīgi ražojumu grupām noteikt īpašus ekomarķējuma kritērijus.(3) Šajā lēmumā noteiktie pasākumi ir izstrādāti un pieņemti saskaņā ar ekomarķējuma kritēriju noteikšanas procedūru, kā paredzēts Regulas (EK) Nr. 1980/2000 6. pantā.(4) Šajā direktīvā noteiktie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 1980/2000 17. pantu,IR PIEŅĒMUSI ŠO LĒMUMU.1. pantsRažojumu grupa "līdzekļi trauku mazgāšanai ar rokām" (še turpmāk "ražojumu grupa") ir:visi mazgāšanas līdzekļi, kas paredzēti šķīvju, porcelāna trauku, galda piederumu, kannu, pannu un citu virtuves piederumu utt. mazgāšanai ar rokām.2. pantsRažojumu grupas ekoloģiskās īpašības novērtē, pamatojoties uz īpašajiem ekoloģiskajiem kritērijiem, kas noteikti pielikumā.3. pantsRažojumu grupas definīcija un ražojumu grupai noteiktie kritēriji ir spēkā trīs gadus no dienas, kad stājas spēkā šis lēmums. Ja pirms minētā laikposma beigām nav pieņemti pārskatīti ekoloģiskie kritēriji, to spēkā esamības termiņu pagarina vēl uz vienu gadu.4. pantsAdministratīviem mērķiem ražojumu grupai piešķir kodu 019.5. pantsŠis lēmums ir adresēts dalībvalstīm.Briselē, 2001. gada 19. jūlijāKomisijas vārdā —Komisijas locekleMargot Wallström[1] OV L 237, 21.9.2000., 1. lpp.--------------------------------------------------PIELIKUMSSISTĒMALai līdzeklim trauku mazgāšanai ar rokām (še turpmāk "ražojums") piešķirtu ekomarķējumu, tam jāpieder pie ražojumu grupas, kas definēta 1. pantā, un jāatbilst šā pielikuma kritērijiem, tam pēc pieprasījuma jābūt veiktiem testiem, kā norādīts kritērijos un tehniskajā papildinājumā. Attiecīgā gadījumā var izmantot citas testu metodes, ja to līdzvērtīgumu ir akceptējusi kompetentā iestāde, kas izskata pieteikumu. Ja testi nav minēti vai ja ir minēti kā izmantojami verifikācijā vai uzraudzībā, kompetentajām iestādēm būtu jāpaļaujas attiecīgi uz deklarācijām un dokumentāciju, ko sniedz pretendents, un/vai uz neatkarīgām verifikācijām. Ja ir norādīts, ka vajadzīga īpaša dokumentācija un/vai deklarācijas, tās iesniedz pretendents un/vai attiecīgi ražotājs(-i) un vai piegādātājs(-i). Ja ir minētas sastāvdaļas, ar tām saprot vielas un preparātus.Kompetentajām iestādēm, izskatot pieteikumus un uzraugot atbilstību šajā pielikumā noteiktajiem kritērijiem, ir ieteicams ņemt vērā atzītu vides vadības sistēmu īstenošanu, piemēram, EMAS vai ISO 14001. (Piezīme:vadības sistēmas nav jāīsteno obligāti.)Šo kritēriju mērķis jo īpaši ir veicināt:- toksisku vai citādu piesārņojošu vielu izplūdes samazināšanu ūdens vidē,- ar bīstamu vielu izmantošanu saistīto risku veselībai vai videi samazināšanu vai izvairīšanos no tiem,- iepakojuma atkritumu samazināšanu līdz minimumam,- informāciju, kas dos patērētājam iespēju lietot ražojumu efektīvi un līdz minimumam samazinot ietekmi uz vidi.Kritēriji ir noteikti līmeņos, kas veicina to, ka tiek marķēti līdzekļi trauku mazgāšanai ar rokām, kuriem ir mazāka ietekme uz vidi.EKOLOĢISKIE KRITĒRIJI1. Toksiskums attiecībā uz ūdens organismiemKatras sastāvdaļas i kritisko atšķaidīšanas tilpumu attiecībā uz toksiskumu (CDVtox) aprēķina, izmantojot šādu vienādību:+++++ TIFF +++++kur svars (i) ir sastāvdaļas svars uz ieteicamo devu 1 litrā trauku mazgāšanas ūdens, SK ir slodzes koeficients un HI ir sastāvdaļas koncentrācija, kas izraisa hronisku toksiskumu.SK un HI parametru lielumi ir norādīti mazgāšanas līdzekļu sastāvdaļu datubāzes sarakstā (MLSD saraksts) pielikuma I papildinājuma A daļā. Ja attiecīgā sastāvdaļa nav iekļauta MLSD sarakstā, pretendents novērtē SK un HI lielumus saskaņā ar pielikuma I papildinājuma B daļā aprakstīto metodi. Visu sastāvdaļu CDVtox summē, iegūstot ražojuma CDVtox.Ieteicamās devas CDVtox, ko izsaka uz 1 litru trauku mazgāšanas ūdens nav lielāks par 170 l.Informāciju, kurā precīzi norādīts ražojuma sastāvs, iesniedz kompetentajai iestādei kopā ar CDVtox aprēķinu datiem, kas rāda atbilstību minētajam kritērijam.2. Virsmas aktīvo vielu bionoārdīšanās spējaa) Vieglas bionoārdīšanās spēja (aeroba)Katrai ražojumā izmantotai virsmas aktīvai vielai piemīt vieglas bionoārdīšanās spēja.Informāciju, kurā precīzi norādīts ražojuma sastāvs, iesniedz kompetentajai iestādei. MLSD sarakstā (skat. pielikuma I papildinājuma A daļu) norādīts, vai konkrētajai virsmas aktīvajai vielai piemīt aerobās bionoārdīšanās spēja vai ne (t.i., vielas, kam aerobās bionoārdīšanās spējas ailē ir ieraksts "J", neizmanto) Par virsmas aktīvām vielām, kas nav iekļautas MLSD sarakstā, iesniedz attiecīgo informāciju no literatūras vai citiem avotiem vai atbilstīgus testu rezultātus, kas rāda, ka attiecīgajām vielām piemīt aerobās bionoārdīšanās spēja. Aerobās bionoārdīšanās spējas testi ir norādīti Padomes 1967. gada 27. jūnija Direktīvā 67/548/EEK par to normatīvo un administratīvo aktu tuvināšanu, kuri attiecas uz bīstamu vielu klasifikāciju, iepakošanu un marķēšanu [1], un tās turpmākos grozījumos, jo īpaši metodes, kas sīki izklāstītas V pielikuma C4 daļā, vai tām līdzvērtīgās OECD 301 A l– F testu metodes, vai tām līdzvērtīgi ISO testi. Desmit dienu "loga" principu nepiemēro. Izturēšanas līmeņi ir 70 % attiecībā uz testiem, kas minēti Direktīvas 67/548/EEK V pielikuma C4-A daļā un C4-B daļā (un tiem līdzvērtīgajiem OECD 301 A un E testiem un ISO ekvivalentam) un ir 60 % attiecībā uz testiem C4-C, D, E un F (un tiem līdzvērtīgajiem OECD 301 B, F, D un C testiem un ISO ekvivalentiem).b) Anaerobā bionoārdīšanās spējaKatrai ražojumā izmantotai virsmas aktīvai vielai ir bionoārdīšanās spēja anaerobos apstākļos.Iesniedz informāciju, kurā precīzi norādīts ražojuma sastāvs. MLSD sarakstā (sk. pielikuma I papildinājuma A daļu) norādīts, vai konkrētajai virsmas aktīvajai vielai piemīt anaerobās bionoārdīšanās spēja vai ne (t.i., vielas, kam anaerobās bionoārdīšanās spējas ailē ir ieraksts "J", neizmanto). Par virsmas aktīvām vielām, kas nav iekļautas MLSD sarakstā, iesniedz attiecīgo informāciju no literatūras vai citiem avotiem vai atbilstīgus testu rezultātus, kas rāda, ka attiecīgajām vielām piemīt anaerobās bionoārdīšanās spēja. Anaerobās noārdīšanās spējas standarttests ir ISO 11734, ECETOC Nr. 28 (1988. gada jūnijs) vai līdzvērtīga testa metode ar vismaz 60 % noārdīšanās spējas prasību anaerobos apstākļos.3. Bīstamas vai toksiskas vielas vai preparātia) Ražojumā kā sastāva daļu vai kā sastāvā iekļauta preparāta daļu neiekļauj šādas sastāvdaļas:- alkilfenoletoksilāti (AFEO),- četraizvietotie amonija savienojumi,- trihlormetāns,- EDTA (etilēndiamīntetraacetāts),- NTA (nitrilotriacetāts),- poliglikola šķīdinātāji: polietilēnglikoli,- muskusa nitrosavienojumi un policikliskie muskusa savienojumi, tostarp, piemēram,muskusksilols, 5-terc-butil-2,4,6-trinitro-m-ksilols,muskusambreta: 4-terc-butil-3-metoksi-2,6-dinitrotoluols,muskusmoskēns: 1,1,3,3,5-pentametil-4,6-dinitroindāns,tibetīnmuskuss: 1-terc-butil-3,4,5-trimetil-2,6-dinitrobenzols,muskusketons: 4'-terc-butil-2'', 6'-dimetil-3'', 5'-dinitroacetofenons,HHCB (1,3,4,6,7,8-heksahidro-4,6,6,7,8,8-heksametilciklopenta(g)-2-benzopirāns),AHTN (6-acetil-1,1,2,4,4,7-heksametiltetralīns).b) Ražojumā neiekļauj sastāvdaļas, kas ir klasificētas kā:R40 (ierobežoti pierādījumi par kancerogēnu iedarbību),R45 (var izraisīt vēzi),R46 (var izraisīt pārmantojamu ģenētisku bojājumu),R49 (ieelpotas var izraisīt vēzi),R68 (iespējams neatgriezenisku seku risks),R50 + 53 (ļoti toksiska ūdens organismiem un var izraisīt hronisku negatīvu iedarbību uz ūdens vidi),R51 + 53 (toksiska ūdens organismiem un var izraisīt hronisku negatīvu iedarbību uz ūdens vidi),R59 (bīstama ozona slānim),R60 (var negatīvi ietekmēt auglību),R61 (var kaitēt nedzimušam bērnam),R62 (iespējams risks negatīvai ietekmei uz auglību),R63 (iespējams kaitējuma risks nedzimušam bērnam),R64 (var kaitēt zīdaiņiem, ko baro ar krūti)vai jebkurš to apvienojums saskaņā ar Direktīvu 67/548/EEK un tās turpmākiem grozījumiem vai saskaņā ar Eiropas Parlamenta un Padomes 1999. gada 31. maija Direktīvu 1999/45/EK par dalībvalstu to normatīvo un administratīvo aktu tuvināšanu, kuri attiecas uz bīstamu preparātu klasifikāciju, iepakošanu un marķēšanu [2], un tās turpmākiem grozījumiem.Jebkura preparāta ikviena sastāvdaļa, kas izmantota sastāvā un pārsniedz 0,1 % no preparāta svara, arī atbilst iepriekšminētajai prasībai.Biocīdi, ko izmanto, lai ražojumu iekonservētu (kas atļauti saskaņā ar biocīdiem turpmāk noteiktajiem kritērijiem) un kas klasificēti kā R50 + 53 vai R51 + 53, tomēr ir atļauti, tomēr tikai tad, ja tie nav potenciāli bioakumulatīvi. Šajā sakarā biocīdu uzskata par potenciāli bioakumulatīvu, ja log Pow (logaritms no sadalījuma koeficienta sistēmā oktanols/ūdens)? 3,0 (ja vien eksperimentāli noteiktais biokoncentrācijas koeficients nav BKK = 100).Informāciju, kurā precīzi norādīts ražojuma sastāvs, iesniedz kompetentajai iestādei kopā ar katras sastāvdaļas materiālu drošības datu eksemplāriem, kuros norādīta katras sastāvdaļas klasifikāciju vai neatbilstību klasifikācijai, kā arī kopā ar deklarāciju, ka neviena no iepriekšminētajām vielām nav iekļauta ražojumā.Līdzīgi, jebkura sastāvā izmantota preparāta piegādātāji iesniedz deklarāciju, ka viņu preparāts atbilst iepriekšminētajām prasībām.4. Smaržvielasa) Ražojums nesatur smaržvielas, kas satur muskusa nitrosavienojumus vai policikliskos muskusa savienojumus (kā norādīts iepriekšminētajā kritērijā).b) Ja ražojums satur vienu vai vairākas no šādām smaržvielām, to skaidri norāda uz iepakojuma, minot attiecīgo smaržvielu nosaukumu vai nosaukumusParastais nosaukums | CAS nr. | Parastais nosaukums | CAS nr. |Amilkanēļskābes aldehīds | 122–40–7 | Amilkanēļspirts | 101–85–9 |Benzilspirts | 100–51–6 | Benzilsalicilāts | 118–58–1 |Kanēļspirts | 104–54–1 | Kanēļskābes aldehīds | 104–55–2 |Citrāls | 5392–40–5 | Kumarīns | 91–64–5 |Eigenols | 97–53–0 | Geraniols | 106–24–1 |Hidroksicitronelāls | 107–75–5 | Hidroksimetilpentilcikloheksēn skābes aldehīds | 31906–04–4 |Izoeigenols | 97–54–1 | | |c) Visām sastāvdaļām, kas pievienotas ražojumam kā smaržvielas, jābūt ražotām atbilstīgi Starptautiskās Smaržvielu asociācijas prakses kodeksam un/vai ar tām jārīkojas atbilstīgi minētajam kodeksam.Deklarāciju par atbilstību katrai minētā kritērija daļai iesniedz kompetentajai iestādei.5. KrāsvielasVisām ražojumā izmantotajām krāsvielām jābūt atļautām ar Padomes 1976. gada 27. jūlija Direktīvu 76/768/EEK par dalībvalstu to likumu tuvināšanu, kuri attiecas uz kosmētikas līdzekļiem [3] un tās turpmākiem grozījumiem un jābūt atļautām ar Eiropas Parlamenta un Padomes 1994. gada 30. jūnija Direktīvu 94/36/EEK par krāsvielām, kas paredzētas izmantošanai pārtikas produktos [4] un tās turpmākiem grozījumiem.Deklarāciju par atbilstību katram šim kritērijam kopā ar visu izmantoto krāsvielu pilnu sarakstu iesniedz kompetentajai iestādei.6. Biocīdia) Ražojumā var iekļaut biocīdus tikai, lai ražojumu iekonservētu un tikai šim nolūkam piemērotās devās. Tas neattiecas uz virsmas aktīvām vielām, kurām var būt arī biocīdu īpašības.Informāciju, kurā precīzi norādīts ražojuma sastāvs, iesniedz kopā ar materiālu drošības datu eksemplāriem par visiem pievienotajiem konservantiem, kā arī ar informāciju par devu, kas vajadzīga, lai ražojuma iekonservētu. Iesniedz deklarāciju par atbilstību minētajam kritērijam.b) Aizliegts uz iepakojuma vai kā citādi apgalvot vai ļaut domāt, ka līdzeklim trauku mazgāšanai ar rokām ir antibakteriāla iedarbība.Tekstus un formu, ko izmanto katra veida iepakojumam, un/vai katra atšķirīgā veida iepakojuma paraugu iesniedz kompetentajai iestādei kopā ar deklarāciju par atbilstību minētajam kritērijam.7. Sensibilizējošas vielasRažojums neatbilst klasifikācijai kā R42 (ieelpots var izraisīt sensibilizāciju) un/vai R43 (var izraisīt sensibilizāciju saskarē ar ādu) saskaņā ar Direktīvu 1999/45/EK par to normoatīvo un administratīvo aktu tuvināšanu, kuri attiecas uz bīstamu preparātu klasifikāciju, iepakošanu un marķēšanu.Informāciju, kurā precīzi norādīts ražojuma sastāvs, iesniedz kompetentajai iestādei kopā ar katras sastāvdaļas materiālu drošības datu eksemplāriem, kuros norāda katras sastāvdaļas attiecīgo klasifikāciju vai neatbilstību klasifikācijai, kā arī kopā ar deklarāciju par atbilstību minētajam kritērijam.8. Virsmas aktīvo vielu kopējā daudzuma ierobežojumi vienā mazgāšanas reizēVirsmas aktīvo vielu kopējais svars ieteicamajā devā uz 1 litru trauku mazgāšanas ūdens netīriem šķīvjiem nepārsniedz 0,4 g.Datus par kopējo aktīvo vielu daudzumu mililitrā ražojuma iesniedz kompetentajai iestādei, norādot arī ieteicamo devu mililitros uz 1 l trauku mazgāšanas ūdens netīriem šķīvjiem, kura norādīta uz iepakojuma. Pamatojoties uz šiem datiem, norāda atbilstību minētajam kritērijam.9. Prasības attiecībā uz iepakojumua) Tiešajam iepakojumam iepakojuma tilpuma koeficients (ITK) ir mazāks vai vienāds ar 1,9. Šo kritēriju nepiemēro, ja tiešais iepakojums ir izgatavots no 50 % vai vairāk otrreizējo izejvielu.ITK ir vienāds ar mazākā kvadra (taisnleņķa paralēlskaldnis) tilpumu, kur var ietilpt iepakojums un kas dalīts ar iepakojumā esošā ražojuma tilpumu.b) Ja tiešais iepakojums ir izgatavots no otrreizējām izejvielām, tas atbilst ISO 14021 standartam "Vides marķējums un deklarācijas — Pašu deklarēti apgalvojumi (II veida vides marķējums)".c) Tiešā iepakojuma daļas ir viegli sadalāmas viena materiāla daļās.d) Plastmasas marķē saskaņā ar Eiropas Parlamenta un Padomes 1994. gada 20. decembra Direktīvu 94/62/EK par iepakojumu un iepakojuma atkritumiem [5] vai saskaņā ar DIN 6120 1. un 2. daļu, ņemot vērā DIN 7728 1. daļu.Datus par iepakojumu un/vai attiecīgā gadījumā tā paraugu iesniedz kompetentajai iestādei kopā ar deklarāciju par atbilstību minētajam kritērijam.LIETOJAMĪBA10. LietojamībaRažojums ir piemērots lietošanai, tas atbilst patērētāja vajadzībām.Visus attiecīgos datus iesniedz kompetentajai iestādei. Datos norāda vismaz darbības testa rezultātus, salīdzinot ražojumu (ieteicamajā devā testējot netīriem šķīvjiem reālos apstākļos) ar ūdeni un vismaz ar vienu citu ražojumu (kas parasti ir pieejams apgabalā, kur būs tirdzniecībā ekomarķētais ražojums, otro ražojumu izmantojot ieteicamajā devā). Minētai salīdzināšanai izmantotā standarta ražojuma(-u) un testa protokola izvēli pamato. Pretendents, piemēram, var izmantot CTTN-IREN noteikto testa metodi ar nosaukumu "Trauku mazgāšana".INFORMĀCIJA PATĒRĒTĀJAM11. Instrukcijas lietotājamUz ražojuma iepakojuma ir šāda informācija.a) "Lai traukus nomazgātu visefektīvāk, lai taupītu ūdeni un enerģiju un lai sargātu vidi, neizmantojiet tekošu ūdeni, bet iegremdējiet tajā traukus un lietojiet mazgāšanas līdzekli ieteicamajā devā. Jūs varat ļoti efektīvi mazgāt bez liela daudzuma putu" (vai līdzvērtīgs teksts).b) Uz iepakojuma pietiekamā lielumā un uz kontrastējoša fona ir piktogramma un šāda informācija:+++++ TIFF +++++kur x, y, z un w nosaka pretendents un/vai ražotājs.Iepriekšparādītajā piktogrammā izmantojamās mērvienības ir mililitri. Otru plaši pazīstamu mērvienību, piemēram, tējkarotes, papildus norāda iekavās (kā iepriekšparādītajā piktogrammā). Tomēr, ja iepakojumam ir efektīva un ērta devu mērīšanas sistēma, uz ko var paļauties tādā pašā mērā, var izmantot alternatīvas mērvienības (piem., vāciņus, šļirces vai citas).c) Aptuvena norāde par to, cik mazgāšanu patērētājs var veikt ar vienas pudeles saturu.Mazgāšanas reizes aprēķina, izdalot ražojuma tilpumu ar devu, kas vajadzīga 5 l trauku mazgāšanas ūdens netīriem traukiem (kā norādīts iepriekšējā piktogrammā).d) Piemēro Komisijas 1989. gada 13. septembra Ieteikumu 89/542/EEK par mazgāšanas un tīrīšanas līdzekļu marķēšanu [6].e) Ja ražojums satur smaržas, to norāda uz iepakojuma.f) "Lai iegūtu vairāk informācijas, apmeklējiet ES ekomarķējuma tīmekļa vietu: http://europa.eu.int/ecolabel" (vai līdzvērtīgs teksts).Ražojuma iepakojuma paraugu, tostarp marķējumu, iesniedz kompetentajai iestādei kopā ar deklarāciju par atbilstību katrai no minētā kritērija daļām.12. Informācija uz ekomarķējumaEkomarķējuma 2. ailē iekļauj šādu tekstu:- samazināta iedarbība uz ūdens dzīvajiem organismiem,- skaidras norādes par devām.[1] OV 196, 16.8.1967., 1. lpp.[2] OV L 200, 30.7.1999., 1. lpp.[3] OV L 262, 27.9.1976., 169. lpp.[4] OV L 237, 10.9.1994., 13. lpp.[5] OV L 365, 31.12.1994., 10. lpp.[6] OV L 291, 10.10.1989., 55. lpp.--------------------------------------------------